Miks nad peaks nõustuma, et nt varastamine ja petmine (või miks mitte ka vägistamine või tapmine) on ebamoraalne, kui neile on pidevalt õpetatud, et moraalset tõde pole olemas? Nemad pole mingit  ühiskondlikku lepingut kellegagi sõlminud ega näe end kellegi poolt soositud konventsioonidega kuidagi olemuslikult seotuna. Sellele eeldusele tuginedes paluvad nad kritiseerijailt lõpetada "oma tõe" või "oma moraali" pealesurumise. Ja ongi kehtima pandud džungliseadused: kel jõud, sel õigus.